NÁRODNÁ RADA SLOVENSKEJ REPUBLIKY

**V. volebné obdobie**

CRD-1578/2012

**171a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o environmentálnom overovaní a registrácii organizácií v schéme Európskej únie pre environmentálne manažérstvo a audit a o zmene a doplnení niektorých zákonov (tlač 171) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 204 z 19. septembra 2012 pridelila vládny návrh zákona o environmentálnom overovaní a registrácii organizácií v schéme Európskej únie pre environmentálne manažérstvo a audit a o zmene a doplnení niektorých zákonov (tlač 171) na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **Výboru Národnej rady Slovenskej republiky pre financie a rozpočet a**

**Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 91 z 9. októbra 2012 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre financie a rozpočet uznesením č. 86 z 11. októbra 2012 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 45 z 10. októbra 2012 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

K čl. I § 2 ods. 2

V čl. I § 2 ods. 2 sa slová „Informačné požiadavky organizácie6) , ktorá žiada o zápis do registra,“ nahrádzajú slovami „Žiadosť organizácie o zápis do registra, ktorá spĺňa náležitosti určené osobitným predpisom,6)“.

Ide o legislatívno-technickú pripomienku, ktorou sa odstraňuje v súlade s čl. 5 nariadenia Európskeho parlamentu a Rady (ES) 1221/2009 právna neurčitosť a nezrozumiteľnosť právneho textu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I § 2 ods.3

V čl. I § 2 ods. 3 znie:

„3) Orgány presadzovania práva podľa § 5 na základe výzvy právnickej osoby poverenej ministerstvom zašlú jej potvrdenie o tom, či organizácia, ktorá žiada o zápis do registra, dodržiava povinnosti vyplývajúce z právnych predpisov z oblasti životného prostredia7).“

Ide o legislatívno-technickú pripomienku, ktorou sa spresňuje a súčasne zosúlaďuje právny text s textom čl. 32 ods. 1 až 3 nariadenia Európskeho parlamentu a Rady (ES) 1221/2009 v záujme jazykovej správnosti a všeobecnej zrozumiteľnosti textu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I § 2 ods. 5

V čl. I § 2 ods. 5 sa slovo „v schéme9)“ nahrádza slovami „v schéme, ustanovené osobitným predpisom,9)“ a súčasne v poznámke pod čiarou k odkazu 9) sa slová „Čl. 5 ods. 2 a 14 ods. 1“ nahrádzajú slovami „Čl. 4, 5 ods. 2 a čl. 14 ods. 1“.

Ide o legislatívno-technickú pripomienku, ktorou sa spresňuje a súčasne zosúlaďuje právny text s textom v nariadení Európskeho parlamentu a Rady (ES) 1221/2009 v záujme jazykovej správnosti a všeobecnej zrozumiteľnosti textu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I § 2 ods. 6

V § 2 ods. 6 sa vypúšťa slovo „najmä“ a dopĺňa sa písmeno f), ktoré znie:

„f) podpis štatutárneho zástupcu právnickej osoby poverenej ministerstvom a odtlačok pečiatky právnickej osoby poverenej ministerstvom.

Ide o legislatívno-technickú úpravu, z dôvodu zachovania právnej istoty presne špecifikovať, čo má osvedčenie o registrácii organizácie v schéme obsahovať.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I § 2 ods. 7

V § 2 ods. 7 písm. a) až c) sa umiestňuje nad slovami „mikropodniku“, „malého podniku“ a „stredného podniku“ nový odkaz 13, ktorý znie:

Poznámka pod čiarou k odkazu 13 znie:

„13) Čl. 2 ods. 28 písm. a) nariadenia (ES) č. 1221/2009.“.

Ďalšie odkazy k poznámkam pod čiarou sa následne prečíslujú

Ide o legislatívno-technickú úpravu, ktorou sa precizuje právny text v súlade s čl. 2 ods. 28 písm. a) nariadenia Európskeho parlamentu a Rady (ES) 1221/2009.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I § 2 ods. 9

V čl. I § 2 ods. 9 sa za slovo „miestnych“ vkladá slovo „orgánov“.

Ide o legislatívno-technickú pripomienku, ktorou sa spresňuje právny text v súlade s čl. 2 ods. 28 písm. b) nariadenia Európskeho parlamentu a Rady (ES) 1221/2009.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

V čl. I § 2 ods. 9 a § 2 ods. 10 sa slová „podľa odsekov 6 a 7“ nahrádzajú slovami „podľa odsekov 7 a 8“.

Oprava chybného vnútorného odkazu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I § 5 ods. 2

V čl. I § 5 ods. 2 písm. c) sa slovo „práva,26)“ a v ods. 3 písm. a), ods. 4 písm. a) a ods. 5 sa slovo „práva“ nahrádza slovami „práva, ktorý plní úlohy podľa osobitného predpisu,26)

Ide o legislatívno-technickú pripomienku, ktorou sa spresňuje právny text v súlade s nariadením Európskeho parlamentu a Rady (ES) 1221/2009, ktoré nevymedzuje pojem „orgán presadzovania práva“, ale kreuje ho a ukladá tomuto orgánu úlohy (povinnosti).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I § 5 ods. 6

V čl. I § 5 ods. 6 sa za slovo „práva“ vkladá čiarka a slová „ktoré plnia úlohy podľa osobitného predpisu,26 )“.

Ide o legislatívno-technickú pripomienku, ktorou sa spresňuje právny text v súlade s nariadením Európskeho parlamentu a Rady (ES) 1221/2009; navrhovaná legislatívno-technická pripomienka súvisí s predchádzajúcou pripomienkou k čl. I § 5 ods. 2 až 5.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I § 6 ods. 1

V čl. I § 6 ods. 1 sa na konci vety pripájajú slová „alebo používa logo EMAS v rozpore s ustanoveniami tohto zákona alebo ustanoveniami osobitného predpisu2).“

Ide o legislatívno-technickú pripomienku, ktorou sa zosúlaďuje právny text s čl. 40 nariadenia Európskeho parlamentu a Rady (ES) 1221/2009.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I § 6 ods.2

V čl. I § 6 ods.2 sa slová „možno im uložiť“ nahrádzajú slovami „inšpekcia im uloží“.

Ide o legislatívno-technickú pripomienku, ktorou sa zosúlaďuje právny text s čl. 40 nariadenia Európskeho parlamentu a Rady (ES) 1221/2009, podľa ktorého majú členské štáty povinnosť uplatňovať účinné ustanovenia, ktorými sa zabráni používaniu loga EMAS v rozpore s uvedeným nariadením.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. I § 6 ods.8

V čl. I § 6 ods. 8 sa za slovo „spotrebiteľa“ vkladajú slová „pred nekalými obchodnými praktikami“ a poznámka pod čiarou k odkazu 29 znie:

„29) Napríklad zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov, zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov, zákon č. 147/2001 Z. z. o reklame a o zmene a doplnení niektorých zákonov v znení neskorších predpisov, Trestný zákon.“.

Ide o legislatívno-technickú pripomienku, ktorou sa zosúlaďuje právny text s čl. 40 ods. 2 nariadenia Európskeho parlamentu a Rady (ES) 1221/2009.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. IV bod 2

V čl. IV bode 2 § 1 ods. 1 písm. b) znie:

„b) pôsobnosť orgánov štátnej správy pri udeľovaní značky „Environmentálna značka EÚ“1a).“.

Ide o legislatívno-technickú pripomienku, ktorou sa precizuje právny text v súlade s nariadením Európskeho parlamentu a Rady (ES) č. 66/2010. „Environmentálna značka EÚ“ je samostatný právny inštitút a nie je vhodné ju použiť na skrátenie slov; súčasne sa odstraňuje implicitný odkaz.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

K čl. IV bod 18

V čl. IV bode 18 § 10 sa slová „vzťahujú osobitné predpisy13a)“ nahrádzajú slovami „vzťahuje osobitný predpis 1a)“ a poznámka pod čiarou k odkazu 13a) sa vypúšťa ako nadbytočná.

Ďalšie odkazy k poznámkam pod čiarou sa následne prečíslujú.

Ide o legislatívno-technickú pripomienku, ktorou sa zohľadňuje pripomienka v predchádzajúcom bode, k čl. IV bod 2 § 1 ods. 1 písm. b) časti C stanoviska.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

 V čl. V sa slová „1. novembra“ nahrádzajú slovami „1. decembra“ .

 V tejto súvislosti sa vykonajú zmeny aj v čl. IV bode 27 § 18 b.

Zmena účinnosti sa navrhuje z dôvodu trvania legislatívneho procesu a dodržania požiadaviek a lehôt stanovených Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 15 hlasovať spoločne s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o environmentálnom overovaní a registrácii organizácií v schéme Európskej únie pre environmentálne manažérstvo a audit a o zmene a doplnení niektorých zákonov (tlač 171) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona o environmentálnom overovaní a registrácii organizácií v schéme Európskej únie pre environmentálne manažérstvo a audit a o zmene a doplnení niektorých zákonov (tlač 171) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 53 zo 16. októbra 2012.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Mikuláš **H u b a** v. r.

predseda výboru